Liberalerna på Åland

Liberalerna på Åland (lib) er et liberalt politisk parti på Åland.

Partiet oppstod da LoS-Liberalerna brøt ut fra Landsbygdens och skärgårdens valförbund (LoS) i 1975, og senere etter valget i 1978 gikk sammen med Mittenliberalerna i Mariehamn og dannet Liberalerna på Åland. Mittenliberalerna i Mariehamn hadde på sin side blitt stiftet i 1968. Fra 2003 til 2012 ble partiet ledet av Viveka Eriksson, som var Ålands regjeringssjef 2007–2011. I 2011 gjorde partiet sitt til da dårligste valg med 20,3 % av stemmene, et fall på 12,3 prosentpoeng.

Gjennom årene har Liberalerna hatt ulike tilknyttede ungdomsgrupper. I dag finnes Ungliberalerna, et nettverk av unge voksne som er aktive i partiet, og ungdomsorganisasjonen Ålands Liberala Ungdomsgrupp (ÅLU), som ble stiftet den 11. oktober 2010.

Referanser

 Eksterne lenker 


Kategori:Politiske partier på Åland
Kategori:Liberale partier
Kategori:Politiske partier etablert i 1978